Public procurement notice: Prior Information Notice Without Call For Competition
Published: 2018-03-24
Buyer: Keva
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämä on ennakkoilmoitus vuoden 2018 syksyllä alkavaksi suunnitellusta, Kevan digitaalisten palveluiden toteutukseen ja tuotannon tukeen liittyvän puitesopimuksen kilpailutuksesta. Tulemme järjestämään hankintaa koskevan markkinakartoituksen / teknisen vuoropuhelun kevään 2018 aikana. Lisätietoja sekä hankinnan että markkinakartoituksen etenemisestä ja kulusta tullaan julkaisemaan tämän ilmoituksen kohdassa VI.3) ilmoitetun mukaisesti.
Tällä ilmoituksella ei pyydetä tarjouksia, eikä hankintayksikkö sitoudu järjestämään tässä ennakkoilmoituksessa kuvattua hankintaa. Kaikki tässä ilmoituksessa annetut tiedot ovat ennakkotietoja, jotka saattavat muuttua hankinnan kohteen määrittelyn edetessä.
Digitaalisten palveluiden toteutus kattaa Kevan tarjoamien verkkopalveluiden ja niitä tukevien mobiilisovellusten toteuttamiseen liittyvät tehtävät ja toteutukseen liittyvät lisä- ja tukipalvelut, kuten käyttöympäristöjen suunnittelun. Osa-alue kattaa lisäksi sellaiset palvelut, joita tarvitaan tiedon ja osaamisen sujuvaan siirtymiseen suunnittelun ja toteutuksen sekä toteutuksen ja käytön välillä. Näitä ovat mm. prototyyppien toteuttaminen, teknologiakonsultointi, käyttöönoton ja käytön tuki sekä pääkäyttäjäkoulutukset.
Osa-alue on tarkoitus toteuttaa toimittajien ja Kevan yhteistyöhön pohjautuvalla mallilla, jossa normaalit kehitystehtävät jaetaan sopimuksen osapuolten kesken yhdessä sopimalla sen sijaan, että käytettäisiin minikilpailusta tai tehtäisiin mekaanista jakoa. Suuremmissa kokonaisuuksissa, joissa toimittajan halutaan kantavan päävastuun työn organisoinnista, on käytettävä malli lähtökohtaisesti minikilpailutus.
Digitaalisten palveluiden tuotannon tuki kattaa toteutettujen verkkopalveluiden ja mobiilisovellusten tuotannon tukemiseen liittyvät tehtävät, kuten niiden valvonnan, häiriöselvityksen ja kunnossapidon. Tuotannon tuki kattaa lisäksi digitaalisten palveluiden ylläpidon sekä niiden käytöstä poistoon liittyvät tehtävät, kuten alasajon suunnittelun ja sen tuen. Osa-alue kattaa lisäksi sellaiset palvelut, joita tarvitaan tiedon ja osaamisen sujuvaan siirtymiseen toteutuksen ja käytön sekä käytön ja kehittämiskohteiden tunnistamisen välillä. Näitä ovat mm. Kevan hyväksymistestauksen tuki sekä palautteen kerääminen ja hallinta.
Osa-alue on tarkoitus toteuttaa etukäteen sovittuihin ehtoihin pohjautuvalla mallilla, jossa digitaalisten palveluiden palvelusopimukset hankitaan puitejärjestelystä sovittujen palvelutasojen asettamissa rajoissa.
Huom:Osa-alue ei sisällä käyttöpalveluita, vaan digitaalisten palveluiden tuotantoympäristönä käytetään Kevan Azure-pilvipalvelualustaa.
Lisää tietoa hankinnasta on ennakkoilmoituksen julkaisun jälkeen löydettävissä osoitteesta: https://sites.google.com/conversatum.fi/keva-dipu
Sivulla toimittajat voivat ilmoittautua hankintaa koskevan viestinnän jakelulistalle, ja sillä tullaan myös mm. julkaisemaan tietoa hankintaan liittyvästä markkinakartoituksesta. Sivua tullaan päivittämään hankinnan edetessä hankintaan liittyvillä tarkemmilla tiedoilla. Toimittajia kannustetaan tarkkailemaan sivua aktiivisesti heti alusta alkaen hankinnan etenemisen seuraamista varten.